3.  การประกอบธุรกิจของแต่ละสายผลิตภัณฑ์

  บริษัทฯ
  ให้บริการเป็นที่ปรึกษาอิสระแก่องค์กรชั้นนำของภาครัฐและภาคเอกชนทั้งในประเทศและต่างประเทศ
  โดยจำแนกประเภทงานบริการหลักได้ 4 ประเภทดังนี้

-   วาณิชธนกิจ (Investment Banking)

-   งานที่ปรึกษาและงานวิจัยทางธุรกิจ (Business Research and Consulting)

-   งานประชาสัมพันธ์บริษัทจดทะเบียน (Investor Relations)

-   งานบริการข้อมูลด้วยสื่อสิ่งพิมพ์และธุรกิจออนไลน์ (Information Services)

    1.  ฝ่ายวาณิชธนกิจ

  ฝ่ายวาณิชธนกิจ
  เป็นหน่วยงานใหม่ซึ่งแยกออกมาจากงานที่ปรึกษาและงานวิจัยทางธุรกิจเพื่อแยกหน้าที่ความรับผิดชอบและรองรับการเติบโตของธุรกิจที่มีมากขึ้น

  3.1.1 ลักษณะการให้บริการ เป็นสายงานที่ให้คําปรึกษา ทางด้านการวางแผนกลยุทธ์ทางธุรกิจ
  การเจรจาต่อรอง และการดําเนินงานให้เป็นไปตามแผน ในเรื่องของ

-   การควบรวมกิจการ

-   การปรับโครงสร้างหนี้

-   การระดมทุน

-   การให้คําปรึกษาแก่เจ้าของกิจการและประสานงานเพื่อเตรียมตัวเข้าเป็น

  บริษัทจดทะเบียนในตลาดหลักทรัพย์

-   การหาพันธมิตรทางธุรกิจ

-   การศึกษาความเป็นไปได้ของโครงการ

3.1.2 การตลาดและภาวะการแข่งขัน

กลยุทธ์ทางการตลาด

-   มุ่งเน้นที่เจ้าของกิจการเป็นหลัก

-   เน้นการสร้างมูลค่าเพิ่มแก่กิจการ ในลักษณะที่ยั่งยืนถาวร

-   เป็นงานที่มีส่วนส่งเสริมซึ่งกันและกันและเอื้อประโยชน์ (Synergy)
    ต่อหน่วยธุรกิจอื่นๆของบริษัท

3.1.3 งานที่ยังไม่ได้ส่งมอบ

  เนื่องจากลักษณะของการให้บริการเป็นไปตามความต้องการของลูกค้า
  และขึ้นกับความพร้อมของลูกค้าในการปรับปรุงโครงสร้างและจัดเตรียมข้อมูลเป็นส่วนใหญ่
  จึงมีกำหนดเวลาที่ยืดหยุ่นได้ และไม่มีงานใดที่มีกําหนดวันส่งมอบตายตัว

  3.2 ฝ่ายงานประชาสัมพันธ์บริษัทจดทะเบียน

  3.2.1 ผลิตภัณฑ์และบริการ

  ให้บริการแก่บริษัทที่จดทะเบียนในตลาดหลักทรัพย์แห่งประเทศไทยโดยทำการเปรียบทียบกลุ่ม
  ของกิจการประเภทเดียวกันเพื่อให้ทราบความคาดหมายของนักลงทุนและสามารถดึงดูดนักลงทุนและขยายฐานนักลงทุนของลูกค้าให้มีมากขึ้น

3.2.2 การตลาดและภาวะการแข่งขัน

กลยุทธ์ทางการตลาด

-   มุ่งเน้นที่เจ้าของกิจการเป็นหลัก

-   เน้นการสร้างมูลค่าเพิ่มแก่กิจการ ในลักษณะที่ยั่งยืนถาวร

-   เป็นงานที่มีส่วนส่งเสริมซึ่งกันและกันและเอื้อประโยชน์ (Synergy)
    ต่อหน่วยธุรกิจอื่นๆของบริษัท

  กลุ่มลูกค้าเป้าหมาย

-   บริษัทจดทะเบียนในตลาดหลักทรัพย์

3.2.3 งานที่ยังไม่ได้ส่งมอบ

  ณ สิ้นปี 2548 บริษัทฯ มีงานที่ยังไม่ได้ส่งมอบสำหรับฝ่ายงานประชาสัมพันธ์บริษัทจดทะเบียน
  เพียงเล็กน้อยสำหรับสามโครงการคิดเป็นจำนวนเงิน 215,625 บาท

3.3 ฝ่ายงานที่ปรึกษาและงานวิจัยทางธุรกิจ (Business Research and Consulting
Division)

  3.3.1 ลักษณะการให้บริการประกอบด้วย

  ฝ่ายงานที่ปรึกษาและงานวิจัยทางธุรกิจจัดทำแนวทางแก้ปัญหาการวิจัยตลาดให้แก่ลูกค้าในและต่างประเทศ
  ที่วางแผนการลงทุนเพื่อดำเนินการผลิตสินค้าหรือให้บริการในประเทศไทย
  รวมทั้งลูกค้าที่เข้ามาดำเนินการแล้ว
  แต่ต้องการขยายการดำเนินงานและเข้าใจสภาวะการณ์ของตลาดและคู่แข่งมากขึ้น
  บริการหลักของ บริษัท บรุ๊คเคอร์ในส่วนนี้ได้แก่

1.  งานวิจัยตลาดอุตสาหกรรม (Industrial Market Research) ได้แก่
    การประเมินแนวโน้มตลาดสำหรับผลิตภัณฑ์หรือบริการด้านอุตสาหกรรมโดยให้บริการในระดับตลาดผู้ผลิต/ผู้ประกอบการ/ผู้จัดจำหน่าย
    หรือรูปแบบลักษณะธุรกิจสู่ธุรกิจ (Business to Business Basis)
    ทั้งนี้มีวัตถุประสงค์เพื่อศึกษา (ก) ความเป็นไปได้ของการออกผลิตภัณฑ์หรือบริการใหม่ (ข)
    ความเป็นไปได้ ของการลงทุนในการผลิตหรือบริการ หรือ (ค)
    ความเป็นไปได้ในการขยายธุรกิจ
    การวิจัยสามารถกระทำได้โดยการศึกษาความเป็นไปได้ของตลาด การศึกษาโอกาสของตลาด
    การสำรวจและวิจัยช่องทางจัดจำหน่าย หรือการวิเคราะห์ข่าวตลาด
    การศึกษาความเป็นไปได้ของตลาดโดยทั่วไปจะประกอบด้วยขั้นตอนดังนี้

-   ภาพรวมของภาคอุตสาหกรรมที่ศึกษาเพื่อจะดูแนวโน้มของตลาด

-   การวิเคราะห์อุปสงค์ของตลาด

-   การวิเคราะห์อุปทาน

-   การวิเคราะห์การจัดจำหน่าย

-   การวิเคราะห์การแข่งขัน

-   ศูนย์รวมของภูมิภาค

-   กฎหมายที่เกี่ยวข้อง การกีดกันทางการค้า และ

-   การยอมรับในผลิตภัณฑ์หรือบริการ

ผลงานที่ผ่านมา

  - ศึกษาและวิจัย ตลาดยาเส้น ยาสูบ เป็นการศึกษามูลค่าอุตสาหกรรม
  ปริมาณการผลิตในอดีตและปัจจุบัน ผู้ประกอบการรายหลัก
  ระบบการซื้อขายและกระจายสินค้าในอุตสาหกรรม วิธีการขั้นตอนการทำธุรกิจ
  ขนาดของธุรกิจตามชนิดยาสูบ

  - ศึกษาข้อมูลเชิงการแข่งขันของตลาดสินค้าการเกษตร อ้อย ยางพารา มันสำปะหลัง
  เป็นการศึกษาและรวบรวมข้อมูลเชิงการแข่งขันเพื่อนำไปใช้เป็นพื้นฐานสำหรับการพัฒนาระบบฐานข้อมูลตลาดสินค้าการเกษตรเพื่อจุดประสงค์เชิงวิจัยและทางพาณิชย์
  ซึ่งรวมถึง ภาพรวมอุตสาหกรรม ข้อมูลด้านอุปทาน การวิเคราะห์ด้านการตลาด

  - สำรวจและวิเคราะห์ความเป็นไปได้เพิ่มเติมทางธุรกิจของบริการโทรศัพท์พื้นฐาน
  วิเคราะห์และความต้องการบริการบนพื้นฐานระบบอินเตอร์เน็ต IP (Internet protocol)
  และ NGN (Next Generation Network) ของกลุ่มตลาดเป้าหมาย ซึ่งเป็น
  ธุรกิจขนาดย่อมและขนาดกลาง และ บริษัทขนาดใหญ่
  เสนอชนิดของบริการที่มีศักยภาพในการสร้างรายได้ ประเมินและคาดการณ์ผลกระทบทางรายได้

2.  การสำรวจตลาด (Survey research)
    การสำรวจกลุ่มตัวอย่างขนาดใหญ่ทั้งกลุ่มผู้ประกอบการในภาคอุตสาหกรรม ภาคธุรกิจ
    สถาบันต่างๆ ครัวเรือน และ/หรือ บุคคลทั่วไป
    วัตถุประสงค์ของการสำรวจตลาดจะปรับเปลี่ยนไปตามความต้องการของลูกค้าแต่ละราย
    ดังนั้นรูปแบบของการสำรวจจึงแตกต่างกัน เช่น
    การสำรวจขนาดใหญ่ของกลุ่มผู้ประกอบการในภาคอุตสาหกรรมจะครอบคลุมถึงข้อมูลพื้นฐาน
    (ประเภทของธุรกิจ ขอบข่ายของผลิตภัณฑ์ โครงสร้างธุรกิจและการบริหารจัดการ
    ผลการประกอบการและดำเนินธุรกิจ การจัดจำหน่ายและการกระจายสินค้า)
    ขอบเขตของการวิจัยที่เฉพาะเจาะจงอาจจะเกี่ยวข้องกับการวิจัยและพัฒนาของบริษัท
    ความสามารถทางเทคโนโลยี หรือความสามารถในการส่งออก

  ตัวอย่างของการดำเนินงานในอดีต

  - สำรวจผู้ผลิตในอุตสาหกรรมอิเล็คทรอนิคส์ เป็นการศึกษาปริมาณความต้องการแผ่น เทป
  กระดาษกาว คาดคะเนมูลค่าการตลาด
  ศึกษาข้อมูลและสถานที่ตั้งของผู้ประกอบการธุรกิจอิเล็คทรอนิคส์ ซึ่งรวมถึง ชิ้นส่วนอิเล็คทรอนิคส์
  เครื่องใช้อุปกรณ์ไฟฟ้า เครื่องใช้สำนักงาน อุปกรณ์สำนักงาน

  - สำรวจและวิเคราะห์เชิงลึกข้อตกลงการค้าเสรี
  เป็นการรวบรวมข้อมูลและสำรวจความเห็นและทัศนคติเกี่ยวกับนโยบายข้อตกลงการค้าเสรีระหว่างประเทศไทยกับประเทศคู่ค้า
  ซึ่งรวมถึง จีน ออสเตรเลีย สหรัฐอเมริกา ญี่ปุ่น ทำการสัมภาษณ์กลุ่มเป้าหมาย สมาคมต่างๆ

  - ศึกษาการรับรู้และทัศนคติต่อตราและยี่ห้อสินค้า
  สำรวจทัศนคติและความคิดเห็นของผู้บริโภคและผู้ประกอบการที่มีต่อตราสินค้า
  และสินค้าจากออสเตรเลีย ศึกษาปัจจัยสำคัญที่จะมีผลต่อการวางแผนการตลาดในอนาคต

3.3.2 การตลาดและภาวะการแข่งขัน

 กลยุทธ์ทางการตลาด

-   จุดแข็งในการวางตำแหน่งตลาดในประเทศไทย

-   พัฒนาเครือข่ายภูมิภาคสำหรับการวิจัยตลาดในกลุ่มประเทศอาเซียนและเอเชียตะวันออก

-   จัดตั้งพันธมิตรทางธุรกิจกับหน่วยงานวิจัยชั้นนำที่สามารถนำเสนอเทคโนโลยีสมัยใหม่และ /
    หรือขยายตลาดได้อย่างกว้างขวาง

-   มีสัญญามาตรฐานสำหรับลูกค้า

 กลุ่มลูกค้าเป้าหมาย

-   บริษัทข้ามชาติและบริษัทร่วมทุนไทยและต่างชาติที่มีการดำเนินการในประเทศไทย

-   บริษัทที่ปรึกษาและวิจัยต่างชาติที่มีลูกค้าต่างชาติซึ่งต้องการงานวิจัยในกลุ่มประเทศอาเซียนหรือในแถบภูมิภาคเอเชีย
    รวมทั้งประเทศไทย

-   บริษัทมหาชนที่จดทะเบียนในตลาดหลักทรัพย์แห่งประเทศไทยหรือบริษัทต่างชาติที่มีฐานในประเทศไทย
    ซึ่งต้องการการประเมินที่เป็นอิสระในเรื่องแนวโน้มของตลาด
    ส่วนแบ่งการตลาดและการแข่งขัน

-   หน่วยงานราชการ สถาบันการเงินต่างชาติ บริษัทการค้าระหว่างประเทศ
    (สำหรับงานวิจัยเชิงสำรวจ)

 เป้าหมายลูกค้าทางภูมิภาค

-   ประเทศไทย

-   ประเทศสมาชิกอื่นๆในกลุ่มอาเซียน บริษัทฯ
    มีความสัมพันธ์ที่ดีเป็นเวลานานกับกลุ่มบริษัทวิจัยและที่ปรึกษาในประเทศเหล่านี้ ซึ่งบริษัทฯ
    สามารถร่วมมือกับกลุ่มบริษัทเหล่านี้ในการดำเนินงานวิจัยและให้คำปรึกษาในภูมิภาค

จุดแข็งในการแข่งขัน

-   มีสัญญาประจำกับกลุ่มลูกค้าชั้นนำ

-   มีประวัติการทำงานในประเทศไทยเป็นระยะเวลานาน

-   ให้บริการการวิจัยโดยผู้เชี่ยวชาญมืออาชีพ

-   การรวมกิจการของบรรดาลูกค้าต่างชาติของบริษัท
    ในปัจจุบันกับบริษัทท้องถิ่นที่คาดว่าจะเกิดขึ้นใน ภาคธุรกิจยานยนต์ โทรคมนาคม
    อสังหาริมทรัพย์ และอุตสาหกรรมเหล็ก เกิดขึ้นจากทีมให้คำปรึกษา
    ทางการเงินที่เข้มแข็งของบริษัท บรุ๊คเคอร์

 การวิเคราะห์การแข่งขัน

-   ในการวิจัยตลาดอุตสาหกรรม คู่แข่งโดยตรงยังไม่ปรากฏ
    บริษัทวิจัยผู้บริโภคทั้งในและจากต่างประเทศ ดังเช่น บริษัท TNS, บริษัท Synovate, บริษัท
    CSN & Associates และ บริษัท Advanced Research Group
    มีการทำวิจัยตลาดภาคอุตสาหกรรมขนาดเล็ก และดำเนินการในบางโอกาสเท่านั้น
    เพราะฉะนั้น ฝ่ายการวิจัยตลาดของบริษัท บรุ๊คเคอร์
    ซึ่งมีบุคลากรประจำเป็นผู้เชี่ยวชาญการวิจัย ถือเป็นผู้นำในบริการดังกล่าว

    -   ในส่วนของการวิจัยงานสำรวจ คู่แข่งหลักของบริษัทฯ คือ บริษัทวิจัยตลาดท้องถิ่นดังเช่น
        บริษัท CSN, บริษัท Infosearch, บริษัท Advanced Research Group
        ตลอดจนสถาบันวิจัยในมหาวิทยาลัย ของรัฐและเอกชน บริษัทฯ
        ไม่สามารถแข่งขันกับคู่แข่งขันที่เสนอราคาต่ำได้
        โดยเฉพาะบริษัทในประเทศที่มีอยู่ในปัจจุบัน บริษัทฯ
        จึงวางแผนที่จะใช้จุดแข็งในการสำรวจโดยการจ้างนักสถิติที่เชี่ยวชาญในงานวิจัยและสามารถพัฒนากลุ่มตัวอย่าง
        (โรงงานอุตสาหกรรม ครัวเรือน และบุคคลทั่วไป) จากกลุ่มเป้าหมายได้

  3.3.3 การวิเคราะห์อุตสาหกรรม

  ความเจริญเติบโตทางเศรษฐกิจอย่างเข้มแข็ง จะกระตุ้นให้เกิดการเติบโตของการวิจัยตลาด
  โดยคาดว่าจะขยายตัวในระดับตัวเลข (5% ถึง 6% ต่อปี)

  3.3.4. งานที่ยังไม่ได้ส่งมอบ

  ณ สิ้นปี 2548 บริษัทฯ มีงานที่ยังไม่ได้ส่งมอบสำหรับฝ่ายงานที่ปรึกษาและงานวิจัยธุรกิจเพียง
  หนึ่งโครงการมูลค่า 40,000 บาท

4.  ฝ่ายงานบริการข้อมูลด้วยสื่อสิ่งพิมพ์และธุรกิจออนไลน์ (Information Services
    Division)

    1.  ลักษณะการบริการประกอบด้วย

  ในอดีตที่ผ่านมาธุรกรรมหลักของฝ่ายสื่อสิ่งพิมพ์และธุรกิจออนไลน์ ได้แก่

  - การเผยแพร่ข้อมูลในการทำธุรกิจอย่างผู้เชี่ยวชาญในรูปแบบของหนังสือ CD-ROM และรูปแบบ
  อีเล็กทรอนิกส์

  - การพิมพ์จำหน่ายแผ่นพับโฆษณา จดหมายข่าว และเผยแพร่ข้อมูลที่น่าสนใจทั่วไป

  ผลิตภัณฑ์การเผยแพร่ข้อมูลของ บริษัท บรุ๊คเคอร์ ที่ผ่านมา มีเป้าหมายอยู่ที่บรรดาผู้บริหารกองทุน
  และผู้กระจายหุ้น การออกผลิตภัณฑ์ใหม่ในปี ค.ศ. 2004 คือ การพัฒนาผลิตภัณฑ์เฉพาะด้าน
  ที่เกี่ยวกับการเผยแพร่ข้อมูลการร่วมทุน ทำให้บริษัทฯ สามารถขยายกลุ่มเป้าหมายของการ
  เผยแพร่ข้อมูล

  มีการมองว่า การยกระดับคุณภาพของผลิตภัณฑ์ ทั้งที่ออกไปสู่ระบบส่งผ่านข้อมูล และที่ไม่ผ่านระบบ
  ดังกล่าว จะเกิดขึ้นพร้อมกับการพัฒนาผลิตภัณฑ์ต่างๆที่เกิดจากการปรับปรุงระบบ IT ดังต่อไปนี้

  - ข้อมูลของบริษัทฯ จดทะเบียน เป็นข้อเท็จจริงเบื้องต้นและข้อมูลทางการเงินที่แท้จริงซึ่งต้อง
  นำมาแสดงใน ตลาดหลักทรัพย์แห่งประเทศไทย

  - บทวิเคราะห์ทางเศรษฐกิจและการเมือง เป็นบทวิเคราะห์ทางเศรษฐกิจแต่ละไตรมาส
  ซึ่งจะได้รับ การปรับปรุงและจะนำไปรวมกับคำวิจารณ์เกี่ยวกับเหตุหการณ์ทางการเมือง
  และพัฒนาการด้านต่างๆ ครั้งล่าสุด

  - คำแนะนำและการจัดหาข้อมูลทางการเงิน บริษัท บรุ๊คเคอร์ ยังคงรักษาลูกค้า จำนวนหนึ่ง
  ที่เป็นสถาบันการเงิน ซึ่งจ่ายค่าบริการเพื่อป้อนข้อมูลให้แก่บรรดาบริษัทมหาชน

  ในขณะที่ประเทศอื่นๆมีข้อมูลจำนวนมากอยู่ในส่วนของภาคสาธารณะ ประเทศไทยต่างจากประเทศ
  เหล่านั้น บริษัทและองค์กรส่วนใหญ่พบว่า เป็นเรื่องที่ยากในการหาข้อมูลที่พวกเขาต้องการเพื่อมา
  ทำธุรกิจของพวกเขา หรือเพื่อช่วยให้พวกเขาบรรลุการตัดสินในที่สร้างความพึงพอใจให้แก่
  ผู้ใช้บริการ

  เมื่อพิจารณาข้อมูลของบริษัทฯ ที่ต้องแสดงอย่างเปิดเผยสู่สาธารณะ ซึ่งปรากฏอยู่ในแฟ้มข้อมูล
  ของบริษัทฯ การแข่งขันในตลาดของการให้บริการข้อมูลดังกล่าวเพิ่มมากขึ้น มีการคาดหวังว่า
  การปรับปรุงผลิตภัณฑ์ในส่วนนี้จะทำให้รายได้เพิ่มขึ้น เนื่องมาจากลูกค้าที่เป็นผู้เชียวชาญมีจำนวน
  มากขึ้น

  ผลิตภัณฑ์งานวิจัยบทวิเคราะห์ทางเศรษฐกิจประจำไตรมาส ซึ่งเป็นตลาดของบริษัท บรุ๊คเคอร์
  เกิดขึ้น จากชื่อเสียงที่ได้มาจากงานที่มีความแม่นยำ และเข้าใจอย่างถ่องแท้ ผลิตภัณฑ์ดังกล่าว
  ออกสู่ตลาด ในแต่ละไตรมาส ทั้งในรูปแบบสิ่งตีพิมพ์จากเครื่องคอมพิวเตอร์ หรือ
  รูปแบบการส่งผ่านข้อมูล ซึ่งบรรจุ
  บทวิเคราะห์อย่างละเอียดเกี่ยวกับแนวโน้มทางเศรษฐกิจที่สำคัญในประเทศไทย
  และบทวิเคราะห์สาเหตุ และผลกระทบที่เกิดขึ้นในอนาคต

3.4.2 การตลาด และการแข่งขัน

ประเภทของลูกค้าและกลยุทธ์การแข่งขัน

  ฝ่ายสื่อสิ่งพิมพ์และธุรกิจออนไลน์ได้พัฒนา ให้มีความหลากหลายในกลุ่มลูกค้า ทั้งภาครัฐและ
  ภาคเอกชน ในระยะที่ผ่านมาทางบริษัทฯ ได้มุ่งเน้นในภาคการเงิน
  โดยเฉพาะในกลุ่มผู้บริหารกองทุน และผู้กระจายหุ้นทั้งภายในประเทศและต่างประเทศ

  อย่างไรก็ตาม เนื่องจากวิกฤติเศรษฐกิจในเอเชีย เมื่อปี ค.ศ. 1997 บริษัทฯ
  ได้เริ่มทำตลาดในส่วน ของลูกค้าที่เป็นบริษัทของนักกฏหมาย นักบัญชี
  ผู้เชี่ยวชาญในการปรับโครงสร้าง นายทุน ผู้เชี่ยวชาญการลงทุนทางตรง และผู้เชี่ยวชาญด้านอื่นๆ
  ซึ่งได้ตั้งสำนักงานในภูมิภาคนี้ หรือใน ประเทศไทย และมีการเคลื่อนไหวอย่างรวดเร็วในตลาด

  ฝ่ายดังกล่าวของบริษัทฯ กำลังเปลี่ยนจากการเผยแพร่ข้อมูลแบบเดิมมาเป็นการพัฒนา ผลิตภัณฑ์
  และบริการใหม่ รวมทั้งมีการสร้างการร่วมทุนในการตีพิมพ์และจำหน่ายข้อตกลง แก่ส่วนที่
  เป็นตลาดหลัก

  ดังนั้น ผู้เชี่ยวชาญด้านการตลาดระดับอาวุโสได้รับการว่าจ้าง พร้อมกับผู้ที่มีประสบการณ์
  ยาวนานด้านการตลาด การโฆษณา และอุตสาหกรรมบริการ ถึงแม้ว่าบทบาทดังกล่าวจะประกอบ
  ด้วยการเชื่อมโยงกิจกรรมด้านการตลาดทั้งหมดของบริษัทเข้าด้วยกัน มีการคาดหมายว่า
  ฝ่ายเผยแพร่ ข้อมูลและบริการส่งผ่านข้อมูลจะเป็นส่วนสำคัญที่สุดในกิจกรรมของพนักงาน

  บริษัทฯ
  ตั้งเป้าหมายใการยกระดับภาพลักษณ์ของบริษัทในกลุ่มผู้เชี่ยวชาญทางธุรกิจต่างๆที่กล่าวมาแล้ว
  โดยการดำเนินกลยุทธ์ดังต่อไปนี้

-   ยกระดับและขยายฐานลูกค้าปัจจุบันและลูกค้าที่มีศักยภาพ

-   ส่งเสริมการลงทุนในการยกระดับเว็บไซด์ของบริษัท บรุ๊คเคอร์

  ผลิตภัณฑ์ทั้งหมดที่ผลิตจากฝ่ายสื่อสิ่งพิมพ์และธุรกิจออนไลน์ ในปัจจุบันสามารถส่งไปตาม
  ระบบส่งผ่านข้อมูลพร้อมทั้งสิ่งตีพิมพ์ การส่งผลิตภัณฑ์ผ่านอินเตอร์เน็ต ก่อให้เกิดการประหยัด
  มากขึ้นและสร้างความใกล้ชิดกับลูกค้ามากกว่าการส่งผ่านสิ่งตีพิมพ์แบบดั้งเดิม นอกจากนั้น การใช้
  บริการทางอินเตอร์เน็ตช่วยให้ฝ่ายดังกล่าวของบริษัทสามารถส่งผลิตภัณฑ์ที่ทันสมัยซึ่งสามรถเรียกร้องรายรับพิเศษได้

-   เริ่มต้นและลงทุนในการยกระดับผลิตภัณฑ์ที่ช่วยผลักดันลูกค้า

  จากมุมมองเกี่ยวกับการแข่งขัน
  ข้อสังเกตต่อไปนี้เกี่ยวกับผลิตภัณฑ์ของฝ่ายสื่อสิ่งพิมพ์และธุรกิจออนไลน์

-   บริการแฟ้มข้อมูลของบริษัทจดทะเบียน คู่แข่งสำคัญในส่วนนี้คือตลาดหลักทรัพย์แห่งประเทศไทย
    ซึ่งนำระบบ SIMS มาใช้เพื่อเก็บรักษาข้อมูลของบริษัทจดทะเบียน

  คู่แข่งนอกเหนือจากนี้ไม่มี

-   บริการด้านบทวิเคราะห์ทางเศรษฐกิจในแต่ละไตรมาส คู่แข่งคือธนาคารส่วนใหญ่ ซึ่งให้บริการ
    ด้านบทวิเคราะห์เศรษฐกิจ เช่นเดียวกับ ธนาคารแห่งประทศไทย และคณะกรรมการ
    พัฒนาสังคมและเศรษฐกิจแห่งชาติ

-   บริการให้คำปรึกษาและข้อมูลทางการเงิน มีการแข่งขันสูงมาก
    ธนาคารท้องถิ่นและต่างประเทศ บริษัทที่ปรึกษาด้านบัญชียักษ์ใหญ่ทั้งห้าแห่ง
    และบริษัทที่ปรึกษารายสำคัญอื่นๆ ดังเช่น บริษัท Boston Consulting
    มีการเคลื่อนไหวอย่างรวดเร็วในตลาด

-   บริการคู่มือเกี่ยวกับกลุ่มธุรกิจในประเทศไทยของบริษัท และคู่มือเกี่ยวกับบริษัทของคนไทย

  มีคู่แข่งมาก แต่ไม่มีข้อมูลที่ละเอียด

เป้าหมายทางภูมิภาค

  ข้อมูลที่อยู่ในผลิตภัณฑ์ที่ผลิตโดยฝ่ายเผยแพร่ข้อมูลและบริการส่งผ่ายข้อมูลของบริษัทเป็นที่สนใจขององค์กรระดับนานาชาติซึ่งมีธุรกิจในประเทศไทย
  และเป็นที่สนใจขององค์กรของรัฐและเอกชนชาวไทย

3.4.3 งานที่ยังไม่ได้ส่งมอบ

  ณ สิ้นปี 2548 บริษัทฯ
  ไม่มีงานที่ยังไม่ได้ส่งมอบสำหรับงานบริการข้อมูลด้วยสื่อสิ่งพิมพ์และธุรกิจออนไลน์

5.  การจัดหาผลิตภัณฑ์

  วิธีการต่างๆ ได้ถูกนำมาใช้ในการรวบรวมข้อมูลที่จำเป็น สำหรับการผลิตรายงานวิจัยที่บริษัทฯ
  จะส่งให้กับลูกค้า ข้อมูลเหล่านี้รวมถึง (โดยไม่ได้จำกัดอยู่เพียงแหล่งข้อมูลเหล่านี้เท่านั้น) :

-   นิตยสาร

-   หนังสือพิมพ์

-   สถิติ

-   รายงานภาวะเศรษฐกิจ

-   บทสัมภาษณ์

-   การสำรวจผู้บริโภค

-   การวิเคราะห์ขั้นต้น

-   งานวิจัยของบริษัทนายหน้าหลักทรัพย์

-   เว็บไซด์ทางการเงิน

  3.6 ขั้นตอนการบริการ

  ตารางดังต่อไปนี้แสดงขั้นตอนการให้บริการของแต่ละแผนกดังนี้

วาณิชธนกิจ งานที่ปรึกษาและงานวิจัยธุรกิจ แผนกสื่อสิ่งพิมพ์และธุรกิจออนไลน์

  ขั้นตอนการให้บริการสามารถสรุปได้ ดังนี้

1.  การตลาด

  บริษัทฯ สรรหาโครงการต่างๆ โดยการแนะนำจากลูกค้าเก่าและใช้แผนการตลาดเชิงรุก
  ซึ่งประกอบด้วย การเข้าร่วมบรรยายและเป็นวิทยากร
  การส่งบทความและจดหมายข่าวไปยังสื่อมวลชน
  การเข้าร่วมกิจกรรมและการประชุมร่วมกับสมาคมหอการค้าต่างๆ
  และจากการแนะนำของบริษัทที่ปรึกษาและวิจัยต่างๆ ที่เป็นพันธมิตรกับทางบริษัทฯ
  หน่วยงานราชการไทยและต่างประเทศและสมาคมหอการค้า

ข) การติดต่อลูกค้าและการเสนอบริการ

  หลังจากติดต่อครั้งแรกกับผู้ที่จะมาเป็นลูกค้า บริษัทฯ
  จะประชุมกับลูกค้าเพื่อทบทวนวัตถุประสงค์ของโครงการโดยละเอียด
  แล้วนำมาจัดทำข้อเสนอโครงการ ซึ่งประกอบด้วย ความเป็นมา วัตถุประสงค์
  วิธีการและขั้นตอนในการดำเนินโครงการ บุคลากรในโครงการ
  ระยะเวลาโครงการและค่าธรรมเนียมในการดำเนินโครงการ
  ซึ่งข้อเสนอโครงการจะจัดทำในรูปแบบของเอกสารการประชุมโดยอาจจะมีการพิจารณาแก้ไขปรับปรุงหลายครั้งก่อนที่จะบรรลุข้อตกลง

  ค) การวางแผนงาน

  หากมีการอนุมัติโครงการแล้ว ผู้จัดการโครงการจะจัดเตรียมแผนงาน
  โดยกำหนดหน้าที่ความรับผิดชอบ ระยะเวลาในการทำงานให้โครงการแล้วเสร็จ
  และออกแบบแบบสอบถามสำหรับงานวิจัยนั้น
  หากเป็นโครงการที่จำเป็นต้องใช้ผู้เชี่ยวชาญพิเศษหรือผู้รับเหมาช่วงงาน
  ผู้จัดการโครงการก็จะพิจารณาจัดหาให้เหมาะสมเป็นกรณีไป

ง) การดำเนินโครงการ

-   ฝ่ายงานวาณิชธนกิจ

  รองประธานอาวุโสฝ่ายงานวาณิชธนกิจจะเป็นผู้ควบคุมดูแลให้การดำเนินโครงการต่างๆ
  เป็นไปตามแผนงานและมีการติดตามการดำเนินงานอย่างต่อเนื่อง

-   ฝ่ายงานที่ปรึกษาและงานวิจัยทางธุรกิจ

  รองประธานอาวุโสฝ่ายงานที่ปรึกษาและงานวิจัยทางธุรกิจจะเป็นผู้ควบคุมดูแลและติดตามการดำเนินโครงการต่างๆ
  ของการวิจัยตลาดโดยครอบคลุมตั้งแต่ การสร้างแบบจำลอง (Pilot tests)
  การวิจัยภาคสนาม (Field research) การป้อนข้อมูล (Data entry) การวิเคราะห์ข้อมูล
  (Data analysis) และการจัดเตรียมรายงานผลงานวิจัย (Preparation of research
  reports)

-   ฝ่ายบริการข้อมูลด้วยสื่อสิ่งพิมพ์และธุรกิจออนไลน์

  กระบวนการการจัดทำจะแตกต่างกันไปจากแผนกอื่นเนื่องจากเป็นการขายให้แก่ลูกค้าจำนวนมากแทนที่จะบริการให้แก่ลูกค้ารายเดียว
  รองประธานฝ่ายและพนักงานวิจัยอาวุโสจะเป็นผู้ควบคุมดูแลการเขียนบทความและเนื้อหาของงานวิจัยซึ่งเป็นไปตามความคาดหมายถึงสิ่งที่ลูกค้าต้องการ

จ) การจัดทำรายงานเสนอต่อลูกค้า

  โดยส่วนใหญ่รายงานที่นำเสนอต่อลูกค้า ประกอบด้วย สรุปผลการวิจัย
  บทสรุปและคำแนะนำให้กับลูกค้าในการดำเนินงานต่อไป

5.  กลยุทธ์การตลาดของบริษัทฯ

  กลยุทธ์ทางการตลาดที่สำคัญ ของบริษัทฯ คือการมีชื่อเสียงในฐานะของบริษัทฯ
  ผู้ให้บริการอิสระด้านงานวิจัย ที่ปรึกษา และข้อมูลสารสนเทศชั้นนำของประเทศไทย

  เพื่อขยายโอกาสและพัฒนาให้ทันกับความท้าทายของเทคโนโลยีสารสนเทศใหม่ๆ บริษัทฯ
  มีแผนงานในการขยายตลาด โดยการว่าจ้างรองประธานอาวุโสหน่วยงานพัฒนาธุรกิจ
  ซึ่งรายงานโดยตรงต่อกรรมการผู้อำนวยการ เพื่อรับผิดชอบดังนี้

1)  ปรับปรุงและพัฒนาเนื้อหาและการนำเสนอให้ทันสมัย

2)  ประสานงานในด้านประชาสัมพันธ์บริษัทฯ

3)  รักษาและพัฒนาฐานข้อมูลลูกค้า

4)  พัฒนาฐานลูกค้าสถาบัน

5)  ประสานงานแผนกต่างๆ ในการรายงานสถานการณ์ด้านการตลาดเพื่อให้บริษัทฯ
    สามารถแข่งขันด้านราคา (the cutting-edge)

6)  ทำให้มั่นใจว่าเว็บไซต์ของบริษัทฯ จะสามารถใช้เป็นเครื่องมือทางการตลาดได้

    5.  ปัจจัยแห่งความสำเร็จ

(1) ความคิดริเริ่มสร้างสรรค์และประสบการณ์ของผู้บริหารอาวุโส

ผู้บริหารอาวุโสของบริษัทฯ
ประกอบด้วยผู้มีประสบการณ์ในด้านธุรกิจหลากหลายสาขาที่เป็นงานบริการหลักของบริษัทฯ มากว่า
20 ปี ดังนั้นบริษัทฯ จึงมีคณะผู้บริหารที่มีประสบการณ์
และมีความรู้ความเข้าใจในการให้บริการที่ปรึกษาทางธุรกิจ การวิจัยตลาด
และการวิจัยนโยบายรัฐทั้งในระดับการทำงานและการตลาด นอกจากนี้
การที่คณะผู้บริหารมีความเข้าใจในสภาวะตลาดภายในประเทศรวมถึงในประเทศอื่นๆ
ของภูมิภาคเอเชียตะวันออกเฉียงใต้เป็นอย่างดีในช่วงระยะเวลาหลายปีที่ผ่านมา จึงส่งผลให้บริษัทฯ
สามารถผนวกความสามารถในการคาดการณ์ล่วงหน้า ความคิดสร้างสรรค์
และความรู้ในการเสนองานบริการที่เป็นเอกลักษณ์ให้กับลูกค้าได้

(2) การสร้างพันธมิตรทางธุรกิจในตลาดภายในประเทศและตลาดภูมิภาค

การสร้างพันธมิตรทางธุรกิจในประเทศไทยและภูมิภาค ทำให้บริษัทฯ สามารถประมูลโครงการต่างๆ
ในประเทศและต่างประเทศได้มากขึ้นในฐานะของทั้งคู่สัญญาและผู้รับเหมาช่วง (Sub-contract)
นอกจากนี้ประสบการณ์ของบริษัทฯ ในระดับประเทศและระดับภูมิภาค
และฐานลูกค้าที่เพิ่มขึ้นจากการติดต่องานกับนักลงทุนสาขาต่างๆ ภาครัฐและบริษัทต่างๆ ในประเทศ
ทำให้บริษัทฯ ได้รับการยอมรับในด้านการชี้แนะและวิเคราะห์โอกาสทางธุรกิจเป็นอย่างดี
นอกจากนี้การมีกลุ่มผู้บริหารและผู้ถือหุ้นรายใหม่ยังเป็นการสร้างฐานลูกค้าให้กว้างขึ้นอีกด้วย

(3) ชื่อเสียงทั้งในประเทศไทยและในประเทศแถบลุ่มแม่น้ำโขง

บริษัทฯ เป็นผู้ทำงานรายแรกที่หน่วยงานรัฐบาล
องค์กรระหว่างประเทศและสภาหอการค้าไทยคัดเลือกให้มาดำเนินการโครงการในประเทศแถบลุ่มแม่น้ำโขง
เนื่องจากชื่อเสียงของบริษัทฯ เป็นที่ยอมรับ

(4) ฐานลูกค้าที่มีคุณภาพและกว้างขวาง

  บริษัทฯ มีกลุ่มลูกค้าหลักที่มีชื่อเสียงและมีความสัมพันธ์อันยาวนานกับผู้บริหาร ทำให้บริษัทฯ
  มีชื่อเสียงในด้านการบอกกล่าวปากต่อปากในหมู่นักธุรกิจยิ่งขึ้น

(5) คุณค่าของคลังข้อมูลวิจัย

คุณค่าของบริษัทฯ อยู่ที่ประสบการณ์อันยาวนานในการตลาด
และคลังข้อมูลอุตสาหกรรมที่ได้พัฒนาขึ้นมาระหว่างการดำเนินโครงการให้กับภาครัฐและเอกชน
บริษัทฯ ได้ทำการวิจัยด้านตลาดมากกว่า 600 เรื่องในระยะเวลาที่บริษัทฯ
และบริษัทก่อนรวมกิจการได้ดำเนินงานมานานกว่า 15 ปี
นอกจากนี้การเข้าซื้อกิจการของธาราสยามและคลังห้องสมุดทำให้เป็นการเพิ่มฐานข้อมูลที่สำคัญในบริษัทฯ

5.  จุดแข็งในการแข่งขัน

  จุดแข็งของบริษัทฯ ในการแข่งขัน มีดังนี้

-   การแข่งขันที่จำกัด (Limited competition) โครงการส่วนใหญ่ของบริษัทฯ
    ในงานบริการหลักเป็นการให้บริการกับลูกค้าประจำ

-   เครือข่ายแนะนำบริษัทฯ (Active referral network) เครือข่ายของบริษัทฯ
    ที่เป็นพันธมิตรทางธุรกิจทั้งภายในและต่างประเทศส่งผลให้บริษัทฯ มีงานโครงการต่างๆ
    เข้ามาอย่างสม่ำเสมอ

-   ชื่อเสียงที่ดี (Good reputation) บริษัทฯ มีชื่อเสียง
    และภาพพจน์ที่ดีในกลุ่มนักธุรกิจทั้งในและต่างประเทศ

-   ผู้บริหารมีส่วนร่วมในการดำเนินธุรกิจ (Principals active in the business)
    ผู้บริหารบริษัทฯ เป็นผู้ควบคุมการดำเนินโครงการต่างๆ

-   ศักยภาพในการขยายธุรกิจ (Potential to expand the business) บริษัทฯ
    ยังมิได้ใช้ความสามารถที่มีอยู่อย่างเต็มที่ในการขยายตลาดงานบริการของบริษัทฯ
    ในประเทศและภูมิภาคอาเซียน

-   คู่แข่งขันรายใหม่ (Niche player) บริษัทฯ มุ่งเจาะตลาดที่มีการแข่งขันน้อย

    5.  ผลกระทบต่อสิ่งแวดล้อม (Environmental impact)

  บริการต่างๆ ของบริษัทฯ ไม่มีผลกระทบในทางลบต่อสิ่งแวดล้อม บริษัทฯ
  ไม่เคยละเมิดหรือฝ่าฝืนกฎหมายที่เกี่ยวกับสิ่งแวดล้อมและไม่เคยเป็นต้นเหตุของปัญหาสิ่งแวดล้อม

6.  สิทธิพิเศษและข้อจำกัดทางการค้า

บัตรส่งเสริมการลงทุนจากคณะกรรมการส่งเสริมการลงทุน (BOI)

  บริษัทฯ
  ได้รับการส่งเสริมการลงทุนจากสำนักงานคณะกรรมการส่งเสริมการลงทุนโดยบัตรส่งเสริมการลงทุนเลขที่
  1771/2540 ลงวันที่ 23 ธันวาคม 2540 บัตรส่งเสริมการลงทุนเลขที่ 5657/2541
  (2-1771/2540) ลงวันที่ 14 สิงหาคม 2543
  และหนังสือจากสำนักงานคณะกรรมการส่งเสริมการลงทุนเลขที่ นร. 1210/000549 ลงวันที่ 11
  ตุลาคม 2543 (ประเภท 7.37 กิจการสำนักงานสนับสนุนการค้าและการลงทุน) โดยบริษัทฯ
  ได้รับสิทธิประโยชน์ ดังต่อไปนี้

1.  ได้รับอนุญาตให้ชาวต่างด้าวถือหุ้นสามัญของบริษัทฯ ได้ไม่จำกัดจำนวน

2.  ได้รับอนุญาตให้ถือกรรมสิทธิ์ในที่ดินเพื่อใช้ในการประกอบกิจการที่ได้รับการส่งเสริมการลงทุน

3.  ได้รับอนุญาตให้นำคนต่างด้าวซึ่งเป็นช่างฝีมือหรือผู้ชำนาญการเข้ามาในประเทศได้ตามจำนวนและระยะเวลาที่คณะกรรมการส่งเสริมการลงทุนเห็นสมควรจำเป็น

4.  ได้รับอนุญาตให้นำหรือส่งเงินออกนอกราชอาณาจักรเป็นเงินตราต่างประเทศได้

  ซึ่งบัตรส่งเสริมการลงทุนดังกล่าว ไม่มีการกำหนดวันครบกำหนดอายุ หากบริษัทฯ
  ยังคงดำเนินงานตามที่ระบุในบัตรส่งเสริม

  ศูนย์ข้อมูลที่ปรึกษาไทย กระทรวงการคลัง

  บริษัทฯ ได้ขึ้นทะเบียนที่ปรึกษากับศูนย์ข้อมูลที่ปรึกษาไทย
  กระทรวงการคลังเป็นที่เรียบร้อยแล้วเมื่อวันที่ 9 กุมภาพันธ์ 2548 โดยบริษัท บรุ๊คเคอร์ กรุ๊ป
  จำกัด (มหาชน) เป็นที่ปรึกษาประเภท A หมายเลข 231
  ให้บริการในฐานะที่ปรึกษาสาขาการศึกษา สาขาการเงิน สาขาอุตสาหกรรม สาขาเบ็ดเตล็ด
  สาขาการสื่อสารโทรคมนาคมและสาขาพัฒนาเมือง

  ซึ่งการขึ้นทะเบียนดังกล่าวจะมีอายุ 2 ปี นับจากวันที่ 9 กุมภาพันธ์ 2548
  และสามารถต่ออายุได้หลังจากครบกำหนดแล้ว